POVIJEST KNJIŽNICE ANTUNA GUSTAVA MATOŠA, GORNJA VOĆA

Podatci o ranijoj povijesti Knjižnice OŠ Antuna Gustava Matoša možemo pronaći u spomenici škole.

Tadašnji općinski odbornici Općine Gornja Voća; Benko Bek, Valent Patrčević, Stjepan Jakopanec, Martin Kralj uz pomoć donjovoćanskog župnika, Jakova Benjaka i općinskog bilježnika i načelnika općine Maruševec, Gustava Krkleca ( otac pjesnika Gustava Krkleca) proveli su akciju kako bi se u Gornjoj Voći osnovala škola (1911. godine). Osnutkom škole osnovana je i knjižnica čemu su pridonijeli neki od prvih učitelja koji su radili na školi; Ivezić Marija, Ljudevit Rebeuhaldt, Milan Golubić, Ivan Stipetić. Knjižnica se u spomenici po prvi puta spominje 15.VII. 1916. godine.

„Naredbom zemaljske vlade od 15. VII.1916. br. 15.848 imadu se iz školske knjižnice izlučiti knjige srpske propagande.“

Fond knjižnice se nadalje spominje školske godine1923./24. Gdje je navedeno da se fond povećava.

1914. -1945. Traje period ratnog razdoblja koji se osjetio i u radu škole.

Nakon završetka rata počinje novo, povoljnije razdoblje za školstvo u Gornjoj Voći. Masovno se prišlo opismenjivanju stanovništva. Godine 1948. Započeta je gradnja zadružnog doma u koji se godinu dana kasnije seli škola i knjižnica. Velikom ljubavlju prišlo se izgradnji doma, djeca koja su sudjelovala u izgradnji osmislila su i pjesmu;

Baš usred sela Ah kako krasan život Već se i kamen vozi

Zadružni bit ce dom Pred nama stoji sad Teren planiramo,

Ljepši će život donijet Život u kolektivu, Selom se pjesma ori

Narodu voćanskom. Pjesma i miran rad. Jer dom mi gradimo.

Radi, gradi još više, Mi mladi pioniri S nježnih nam čela teku,

Čeličnom snagom svom Dajemo udjel svoj Kapljica znojnih broj,

Ponos će nama biti Cigla, za ciglom leti Jer ćemo mi u domu

Izgradit sebi dom. Livadi zadružnoj. Izgradit školski prostor svoj.

Školske godine 1955./56. otvara se knjižnica i čitaonica koja je od tada dostupna svim mještanima. Dramska grupa omladinaca održavala je u tim prostorima nerijetke priredbe za mještane.

16. rujna 1962. otvorena je nova školska zgrada budući da je prostor u zadružnom domu postao premalen. Školske godine 1963./64. svi učenici i nastavnici bili su na susretu književnika u Maruševcu, gdje su Desanka Maksimović i Gustav Krklec predstavljali svoj književni i literarni rad. Knjižnica se još uvijek nalazi u spomenutoj školskoj zgradi, u novije vrijeme fond su održavali učitelji hrvatskoga jezika i razredne nastave, od 2008. godine u knjižnici radi na nepuno radno vrijeme knjižničarka Biljana Jurić, diplomirani knjižničar i profesor hrvatskoga jezika i književnosti.